SL Uradni list Evropske unije L 269/5

IZVEDBENA UREDBA KOMISIJE (EU) 2017/1899

z dne 18. oktobra 2017

o vpisu nekaterih imen v register zajamčenih tradicionalnih posebnosti (Tradiční Lovecký salám / Tradičná Lovecká saláma (ZTP) in Tradiční Špekáčky / Tradičné Špekačky (ZTP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 26 in člena 52(2) Uredbe,

ob upoštevanju naslednjega:

(1) V skladu s členom 26 Uredbe (EU) št. 1151/2012 je Češka predložila imena „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“, da bi omogočila njihov vpis v register zajamčenih tradicionalnih posebnosti iz člena 22 Uredbe (EU) št. 1151/2012 s pridržanjem imena.

(2) Imena „Lovecký salám“ / „Lovecká saláma“ in „Špekáčky“ / „Špekačky“ so že bila registrirana (2) kot zajamčene tradicionalne posebnosti brez pridržanja imena v skladu s členom 13(1) Uredbe Sveta (ES) št. 509/2006 (3).

(3) Po nacionalnem postopku ugovora iz drugega pododstavka člena 26(1) Uredbe (EU) št. 1151/2012 sta bili imeni „Lovecký salám“ / „Lovecká saláma“ dopolnjeni z navedbama „Tradiční“ oz. „Tradičná“, imeni „Špekáčky“ / „Špekačky“ pa sta bili dopolnjeni z navedbama „Tradiční“ oz. „Tradičné“. Te dopolnilne navedbe opredeljujejo tradicionalne lastnosti imen v skladu s tretjim pododstavkom člena 26(1) Uredbe (EU) št. 1151/2012.

(4) Komisija je predložena imena „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“ preučila in nato objavila v Uradnem listu Evropske unije (4).

(5) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba imena „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“ registrirati s pridržanjem imena –

SPREJELA NASLEDNJO UREDBO:

Člen 1

Imena „Tradiční Lovecký salám“ / „Tradičná Lovecká saláma“ (ZTP) in „Tradiční Špekáčky“ / „Tradičné Špekačky“ (ZTP) se registrirajo s pridržanjem imena.

Specifikacija proizvoda ZTP „Lovecký salám“ / „Lovecká saláma“ in ZTP „Špekáčky“ / „Špekačky“ se šteje za specifikacijo iz člena 19 Uredbe (EU) št. 1151/2012 za ZTP „Tradiční Lovecký salám“ / „Tradičná Lovecká saláma“ in ZTP „Tradiční Špekáčky“ / „Tradičné Špekačky“ s pridržanjem imena.

Imena iz prvega odstavka opredeljujejo proizvode skupine 1.2 Mesni proizvodi (kuhani, soljeni, dimljeni itn.) iz Priloge XI k Izvedbeni uredbi Komisije (EU) št. 668/2014 (5).

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. oktobra 2017 Za Komisijo Predsednik Jean-Claude JUNCKER

(1) UL L 343, 14.12.2012, str. 1.

(2) Uredba Komisije (EU) št. 160/2011 z dne 21. februarja 2011 o registraciji imena v register zajamčenih tradicionalnih posebnosti („Lovecký salám“ / „Lovecká saláma“ (ZTP)) (UL L 47, 22.2.2011, str. 7).

Uredba Komisije (EU) št. 158/2011 z dne 21. februarja 2011 o registraciji imena v register zajamčenih tradicionalnih posebnosti („Špekáčky“ / „Špekačky“ (ZTP)) (UL L 47, 22.2.2011, str. 3).

(3) Uredba Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (UL L 93, 31.3.2006, str. 1). Uredba je bila razveljavljena in nadomeščena z Uredbo (EU) št. 1151/2012.

(4) UL C 167, 11.5.2016, str. 21.

(5) Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).